《故燕城》
清代·李黼平

云物萧条天宇清，杖藜来访故燕城。良乡极目真寥廓，上谷当年屡战争。

马骨且求招乐毅，乌头难化遣荆卿。下都池馆修连日，说与游人恨未平。

作者简介：（1770—1832）清广东嘉应人，字绣之，又字贞甫。嘉庆十年进士，官昭文知县。为政宽和，而以亏挪系狱数年。治汉学，工考證。回粤入学海堂阅课艺，主讲宝安书院。有《毛诗紬义》、《易刊误》等。